Lav et referat af nedenstående tekst:

Tekst:
Nibes dyreste hus er blevet solgt. Huset, der bliver kaldt for 'rumskibet', har fået ny ejer. Det bekræfter ejendomsmægler hos Thorkild Kristensen Jette Gudiksen, der også fortæller, at boligen blev solgt på tre-fire dage. Huset var udbudt til 14,3 millioner kroner. Ejendomsmægleren kan dog ikke oplyse, hvad den endelige salgspris lød på. Første fremvisning gav pote Det blev solgt til personerne, der var på den allerførste fremvisning. - Jeg tror bare, de tænkte, at det er mageløst og ikke noget, man ser andre steder. Det er så fantastisk et byggeri med så mange tanker samt ekstraordinære og eksklusive løsninger. Den udsigt over fjorden og beliggenhed finder man bare ikke mange steder, siger Jette Gudiksen. Den 276 kvadratmeter store bolig er fra 2015 og har både underjordiske bilelevatorer, udendørs swimmingpool og HiFi i hele huset. Der er seks værelser, en vinkælder, et fitnessrum, teknikrum to badeværelser. Derudover er der en garage, hvor der er plads til fem biler og et værksted. Tallene er fine Det hurtige salg er ifølge Jette Gudiksen et tegn på, at boligmarkedet har det ganske udmærket på trods af rentestigninger. - Selvom der er meget snak om boligmarkedet, så er det ikke så galt. Hvis man kigger på den måned, som vi har haft, så klager vi ikke. - Selvfølgelig kan man mærke, at renten er steget, men når man kigger på tallene, så går det faktisk fint, siger Jette Gudiksen.

Referat:
Se billeder af den specielle bolig længere nede i artiklen.